รับดิจิทัลแบงก์
ใครจะหาว่า ญนน์ โภคทรัพย์ กรรมการผู้จัดการ ธนาคารไทยพาณิชย์ เป็นผู้ใหญ่อนามัย ต้องเข้านอน 2 ทุ่ม
6 มิ.ย. 2558

โดย...นกกระแต้ว
ใครจะหาว่า ญนน์ โภคทรัพย์ กรรมการผู้จัดการ ธนาคารไทยพาณิชย์ เป็นผู้ใหญ่อนามัย ต้องเข้านอน 2 ทุ่ม ก็ตาม แต่ขอบอกว่าเห็นหน้าใสๆ อย่างนี้ คุณญนน์เป็นผู้ที่ชื่นชอบ Gadget และเทคโนโลยีที่ทันสมัย อะไรใหม่ๆ มา ขอให้ถาม เอ็มดีไทยพาณิชย์รู้หมด
ฉะนั้นไม่น่าแปลกใจที่ แอปเปิ้ล ออกสินค้าใหม่ล่าสุด “แอปเปิ้ล วอทช์” จึงมีชื่อของคุณญนน์เป็นกลุ่มคนแรกๆ ที่จองซื้อนาฬิกาอัจฉริยะนี้ด้วย
ญนน์ บอกว่า อนาคตเทคโนโลยีจะตามติดตัวเรามากขึ้น ทุกอย่างในชีวิตแบงก์ก็อยู่บนโทรศัพท์มือถือ แม้แต่ “นาฬิกา” เป็นทั้งโทรศัพท์ เช็กอีเมล และบันทึกข้อมูลทั้งหมด เวลาไปหาหมอ ก็ยื่นนาฬิกาหมอดูได้เลย จะมีข้อมูลว่าวันๆ หนึ่งเรานอนกี่ชั่วโมง กินอะไรไปบ้างกี่แคลอรี เดินกี่ก้าว
เพื่อให้สมฐานะที่ไทยพาณิชย์จะก้าวสู่ดิจิทัลแบงก์กิ้ง ญนน์เลยสั่งซื้อ “แอปเปิ้ล วอทช์” หลายเรือน กะว่าจะมอบเป็นของขวัญผู้ใหญ่ในโอกาสพิเศษ แอบเซอร์ไพรส์
งานนี้ญนน์สั่งซื้อรุ่นคลาสสิกปกติถ้าสั่งที่เป็นตัวเรือนสีกุหลาบเรือนละ 3 แสนบาท อาจถึงขั้นกระเป๋าแฟบกันเลยงานนี้ ฮ่า ฮ่า